BEGRUNDELSE

I den interne aftale og i finansforordningen for den 10. EUF er der fastsat en procedure for indkaldelse af de bidrag, som medlemsstaterne skal betale til finansiering af EUF. I overensstemmelse med artikel 57, stk. 3, i finansforordningen for den 10. EUF vedrører dette forslag:

– tredje tranche af bidraget for 2014.

I overensstemmelse med artikel 57, stk. 7, i finansforordningen for den 10. EUF er de beløb, der forvaltes af henholdsvis Kommissionen og EIB, angivet særskilt.

EIB har i overensstemmelse med artikel 145 i finansforordningen for den 10. EUF sendt Kommissionen sine ajourførte overslag over forpligtelser og betalinger for de instrumenter, den forvalter.

I henhold til artikel 58, stk. 2, i finansforordningen skal indkaldelser af bidrag først opbruge beløb, der er disponible fra tidligere EUF'er, det ene efter det andet. De indkaldelser af bidrag, der er omhandlet i dette forslag, vedrører derfor beløb under den 10. EUF for Kommissionen.

I overensstemmelse med artikel 57, stk. 5, i finansforordningen for den 10. EUF skal Rådet træffe afgørelse om dette forslag senest 21 kalenderdage efter Kommissionens forelæggelse af forslaget, og medlemsstaterne skal betale tredje tranche senest 21 kalenderdage efter den dato, hvor de blev underrettet om Rådets afgørelse.

I artikel 60, stk. 1, i finansforordningen fastsættes det, at en medlemsstat, som ikke betaler den skyldige bidragstranche inden udløbet af den fastsatte frist, skal betale morarente af ikke-betalte beløb; ordningen for rentebetaling fastsættes i samme artikel.

2014/0292 (NLE)

Forslag til

RÅDETS AFGØRELSE

om fastsættelse af de finansielle bidrag, som medlemsstaterne skal betale til Den Europæiske Udviklingsfond i 2014, inkl. tredje tranche for 2014

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand under den flerårige finansielle ramme for perioden 2008-2013 i henhold til AVS/EF-partnerskabsaftalen og om tildeling af finansiel bistand til de oversøiske lande og territorier, på hvilke EF-traktatens fjerde del finder anvendelse[1] ("den interne aftale"), særlig artikel 7,

under henvisning til Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond (i det følgende benævnt "finansforordningen for den 10. EUF")[2], senest ændret den 11. april 2011[3], særlig artikel 57, stk. 5,

under henvisning til forslag fra Europa-Kommissionen, og

ud fra følgende betragtninger:

(1) Kommissionen skal i overensstemmelse med proceduren i artikel 57-61 i finansforordningen for den 10. EUF senest den 10. oktober fremlægge et forslag, som specificerer a) beløbet for tredje tranche af bidraget for 2014 og b) et revideret årligt beløb for bidraget for år 2014 under hensyntagen til de faktiske behov i de tilfælde, hvor det årlige beløb afviger fra de faktiske behov, jf. artikel 7, stk. 3, i den interne aftale.

(2) Rådet besluttede den 8. november 2013 efter forslag fra Kommissionen, at medlemsstaternes samlede årlige bidrag til EUF for 2014 fastsættes til 3 250 000 000 EUR. Den oprindelige fordeling blev fastsat til 3 100 000 000 EUR for Kommissionens andel og 150 000 000 EUR for EIB's andel.

(3) Den Europæiske Investeringsbank har i overensstemmelse med artikel 145, stk. 1, i finansforordningen for den 10. EUF sendt Kommissionen sine ajourførte overslag over forpligtelser og betalinger for de instrumenter, som den forvalter.

(4) Efter anmodningen fra både Kommissionen og EIB overholder det samlede beløb for 2014 loftet på 3 250 000 000 EUR med en ny fordeling af medlemsstaternes bidrag til EUF: i) 3 144 308 777,01 EUR for Kommissionens andel og ii) 105 691 222,99 EUR for EIB's andel.

(5) Indkaldelser af bidrag skal først opbruge de beløb, som er fastsat for de tidligere EUF'er, jf. artikel 58, stk. 2, i finansforordningen for den 10. EUF —

VEDTAGET DENNE AFGØRELSE:

Artikel 1

De EUF-bidrag, som medlemsstaterne skal indbetale til Kommissionen som tredje tranche for 2014, er angivet i tabellen i bilaget.

Artikel 2

Denne afgørelse anvendes fra dagen for vedtagelsen.

Artikel 3

Denne afgørelse er rettet til medlemsstaterne.

Udfærdiget i Bruxelles, den […].

På Rådets vegne

Formand

[1] EUT L 247 af 9.9.2006, s. 32.

[2] EUT L 78 af 19.3.2008, s. 1.

[3] EUT L 102 af 16.4.2011, s. 1.

BILAG

til

RÅDETS AFGØRELSE

om fastsættelse af de finansielle bidrag, som medlemsstaterne skal betale til Den Europæiske Udviklingsfond i 2014, inkl. tredje tranche for 2014

Tredje tranche af EUF-bidragene for 2014 (i EUR)

|| || || ||

MEDLEMSSTAT || Nøgle 10. EUF % || 3. tranche

Betalt til || Betalt til || I alt

EIB || Kommissionen

10. EUF || 10. EUF

BELGIEN || 3,53 || 0,00 || 10 389 099,83 || 10 389 099,83

DANMARK || 2,00 || 0,00 || 5 886 175,54 || 5 886 175,54

TYSKLAND || 20,50 || 0,00 || 60 333 299,29 || 60 333 299,29

GRÆKENLAND || 1,47 || 0,00 || 4 326 339,02 || 4 326 339,02

SPANIEN || 7,85 || 0,00 || 23 103 239,00 || 23 103 239,00

FRANKRIG || 19,55 || 0,00 || 57 537 365,91 || 57 537 365,91

IRLAND || 0,91 || 0,00 || 2 678 209,87 || 2 678 209,87

ITALIEN || 12,86 || 0,00 || 37 848 108,72 || 37 848 108,72

LUXEMBURG || 0,27 || 0,00 || 794 633,70 || 794 633,70

NEDERLANDENE || 4,85 || 0,00 || 14 273 975,68 || 14 273 975,68

ØSTRIG || 2,41 || 0,00 || 7 092 841,53 || 7 092 841,53

PORTUGAL || 1,15 || 0,00 || 3 384 550,94 || 3 384 550,94

FINLAND || 1,47 || 0,00 || 4 326 339,02 || 4.326.339,02

SVERIGE || 2,74 || 0,00 || 8 064 060,49 || 8 064 060,49

DET FORENEDE KONGERIGE || 14,82 || 0,00 || 43 616 560,75 || 43 616 560,75

BULGARIEN || 0,14 || 0,00 || 412 032,29 || 412 032,29

TJEKKIET || 0,51 || 0,00 || 1 500 974,76 || 1 500 974,76

ESTLAND || 0,05 || 0,00 || 147 154,39 || 147 154,39

CYPERN || 0,09 || 0,00 || 264 877,90 || 264 877,90

LETLAND || 0,07 || 0,00 || 206 016,14 || 206 016,14

LITAUEN || 0,12 || 0,00 || 353 170,53 || 353 170,53

UNGARN || 0,55 || 0,00 || 1 618 698,27 || 1 618 698,27

MALTA || 0,03 || 0,00 || 88 292,63 || 88 292,63

POLEN || 1,30 || 0,00 || 3 826 014,10 || 3 826 014,10

RUMÆNIEN || 0,37 || 0,00 || 1 088 942,47 || 1 088 942,47

SLOVENIEN || 0,18 || 0,00 || 529 755,80 || 529 755,80

SLOVAKIET || 0,21 || 0,00 || 618 048,43 || 618 048,43

EU-27 I ALT || 100,00 || 0,00 || 294 308 777,01 || 294 308 777,01